Diari Oficial de la Generalitat Valenciana


Sumari del DOGV 6449, del 31-01-2011 (2011/977)

ORDRE 25/2010, de 30 de desembre, de la Conselleria de Medi Ambient, Aigua, Urbanisme i Habitatge, per la qual s'aprova la delimitació de la forest d'utilitat pública número 105 de la província d'Alacant, denominada Tossal Redó, sítia al terme municipal d'Alcoi i propietat de la Generalitat.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6449

Data del DOGV
:   31-01-2011

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2011/977


Data del document
:   30-12-2010

Organisme emissor
:   Conselleria de Medi Ambient, Aigua, Urbanisme i Habitatge

Tipus de document
:   Ordre

Descriptors 

:   * Alcoi
    * muntanya de l'estat
    * legislació
    * muntanya

ORDRE 25/2010, de 30 de desembre, de la Conselleria de Medi Ambient, Aigua, Urbanisme i Habitatge, per la qual s'aprova la delimitació de la forest d'utilitat pública número 105 de la província d'Alacant, denominada Tossal Redó, sítia al terme municipal d'Alcoi i propietat de la Generalitat. [2011/977]  
En data 23 de febrer de 2009, el conseller de Medi Ambient, Aigua, Urbanisme i Habitatge va acordar la delimitació, en segona fase, de la forest d'utilitat pública número 105 de la província d'Alacant, denominada Tossal Redó, propietat de la Generalitat (DOCV número 9910, de 9 de març de 2009).  
Com a conseqüència, la Direcció Territorial d'Alacant ha tramitat el corresponent expedient de delimitació, d'acord amb el que disposa la Llei 43/2003, de 21 de novembre, de Forests; la Llei 3/1993, de 9 de desembre, Forestal de la Comunitat Valenciana; el seu reglament, de 16 de maig de 1995, i el Decret 485/1962, de 22 de febrer, del Reglament de Forests.  
Vista la proposta de delimitació elevada per la Direcció Territorial, l'informe favorable del Servei de Gestió Forestal i la proposta d'aprovació de la directora general de Gestió del Medi Natural, i acreditat el compliment dels requisits i formalitats legals per a la seua aprovació,  
ORDENE  
Primer  
Aprovar la delimitació de la forest d'utilitat pública número 105 de la província d'Alacant, denominada Tossal Redó, siti al terme municipal d'Alcoi i pertanyent a la Generalitat, d'acord amb les actes, coordenades UTM dels piquets i plànol que figuren en l'expedient.  
La descripció resultant de la forest és la següent:  
Província: Alacant.  
Número del Catàleg de Forests d'Utilitat Pública: 105.  
Nom: Tossal Redó.  
Terme municipal: Alcoi.  
Partit judicial: Alcoi.  
Pertinença: Generalitat.  
Superfície pública: 18,1276 hectàrees.  
Enclavaments: no n'hi ha.  
Superfície total: 18,1276 hectàrees.  
Límits:  
Nord: finca del Pla i finca Mas dels Capellans de Mariola.  
Est: barranc del Bou.  
Sud: barranc del Bou, camí d'asfalt i finca particular.  
Oest: finques particulars i finca del Pla.  
Descripció de límits:  
Es va iniciar la fitació en el piquet número 1, situat al costat de la fita de la finca denominada el Pla, a la partida de Mariola, i on comença el límit nord de la forest. Des d'aquest piquet fins al piquet 2, situat al costat d'una altra fita de la finca denominada Mas dels Capellans de Mariola, el límit de la forest limita amb la parcel·la 51 del polígon 1, els titulars cadastrals de la qual són M. Teresa Aracil García i altres.   
Entre el piquet 2 i el piquet 14, el límit de la forest discorre pel vessant d'aigües d'una lloma en coincidència amb el termenal de la finca Mas dels Capellans de Mariola i limita amb la parcel·la 37 del polígon 1, els titulars cadastrals de la qual són Carlos Manuel Barea Sánchez i altres. El piquet 14 que es troba al barranc del Bou, posa fi al límit nord de la forest i inicia el límit est.  
Entre el piquet 14 i el piquet 16, la forest discorre pel barranc del Bou que correspon a la parcel·la 9010 del polígon 1, la titular cadastral de la qual és la Confederació Hidrogràfica del Xúquer, límit sensiblement invariable i que, per tant, fa innecessari col·locar piquets en aquesta part del perímetre de la forest. És el piquet 15 el que posa fi al límit est de la forest i inicia el límit sud.  
Des del piquet 16 fins al piquet 17, el límit de la forest limita amb un camí d'asfalt que correspon a la parcel·la 9007 del polígon 1, el titular cadastral del qual és l'Ajuntament d'Alcoi.  
Entre el piquet 17 i el piquet 22, el límit de la forest discorre per una rambla que limita amb la parcel·la 41 del polígon 1, el titular cadastral de la qual és José Moltó Molina. És el piquet 21 el que posa fi al límit sud de la forest i inicia el límit oest.  
Entre el piquet 22 i el piquet 24, el límit de la forest discorre per un tàlveg que limita amb uns terrenys dels quals se'n desconeix el propietari.  
Des del piquet 24, el límit de la forest discorre per un tàlveg uns 46 m i manté el límit amb la parcel·la 44 del polígon 1, el titular cadastral de la qual és José Moltó Molina.  
Des d'aquest últim punt fins al piquet 29, el límit de la forest discorre els primers 91,50 m pel tàlveg i la resta del tram per zona de forest baixa fins a arribar al piquet 29, situat al costat de la fita de la finca del Pla. Al llarg de tot aquest tram, la forest limita amb la parcel·la 46 del polígon 1, el titular cadastral de la qual és José Sanjuán Sanjuán.  
Des del piquet 29 fins al piquet 1, la forest limita amb la parcel·la 51 del polígon 1, els titulars cadastrals de la qual són M. Teresa Aracil García i altres. Finalitza ací el límit oest de la forest i es tanca el perímetre exterior de la forest Tossal Redó.  
Espècies: l'espècie arbòria que predomina a la zona és el Pinus halepensis, i el rodal més poblat es troba a la zona nord de la forest.  
Les espècies arbustives s'estenen per tota la zona, i les més abundants són Ulex parviflorus, Clematis flammula, Rosmarinus officinalis, Dorycnium pentaphyllum, Cistus albidus, Cistus clusii, Viburnum spp., Bupleurum spp., Helianthemum spp.  
Servituds: no n'hi ha.  
Dades registrals: inscrit en el Registre de la Propietat d'Alcoi, al foli 147, del tom 848 de l'arxiu, llibre 628 d'Alcoi, finca 29.182.  
Segon  
Que es gestione la cancel·lació total o parcial de quantes inscripcions registrals resulten contradictòries amb la descripció de la forest.  
Tercer  
Que les noves dades resultants de la descripció i cabuda de la forest es porten al Catàleg de Forests d'Utilitat Pública.  
Quart  
Que les noves dades resultants de la descripció i cabuda de la forest es porten al Registre de la Propietat.  
Cinqué  
Que es trasllade aquesta ordre a l'administració cadastral, d'acord amb el que estableix l'article 14.c) del Reial Decret Legislatiu 1/2004, de 5 de març, pel qual s'aprova el Text Refós de la Llei del Cadastre Immobiliari.  
Sisé  
Que, tan ràpidament com siga possible, es fite aquesta forest.  
Aquesta ordre posa fi a la via administrativa. D'acord amb l'article 21.7 de la Llei 43/2003, de 21 de novembre, les persones interessades i les limítrofes poden impugnar-la davant de la jurisdicció contenciosa administrativa, per raons de competència o procediment, i davant de la jurisdicció civil si el que es discuteix és el domini, la possessió o qualsevol altre dret real.  
València, 30 de desembre de 2010  
El conseller de Medi Ambient, Aigua, Urbanisme i Habitatge,  
i vicepresident tercer del Consell,  
JUAN GABRIEL COTINO FERRER